REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/375-14

8. novembar 2014. godine

B e o g r a d

**Z A P I S N I K**

**23. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 8. NOVEMBRA 2014. GODINE**

Sednica je počela u 9,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Tanja Tomašević Damnjanović, Biljana Ilić Stošić, Biljana Savović, Laslo Varga, Mirjana Andrić, Živan Đurišić, Dragan Paunović, Vladimir Đukanović, Miletić Mihajlović, Neđo Jovanović, Meho Omerović i Velinka Tošić.

Sednici nisu prisustvovali članovi Odbora: Olgica Batić, Balša Božović, Jovan Marković, Aleksandar Martinović, niti njihovi zamenici.

Sednici je, kao predstavnik predlagača zakona, prisustvovao narodni poslanik Zoran Babić.

Na predlog predsednika utvrđen je sledeći

D n e v n i r e d :

1. Razmatranje Predloga zakona o izmenama i dopunama Zakona o finansiranju političkih aktivnosti, koji je podnela grupa od 128 narodnih poslanika Poslaničke grupe Srpske napredne stranke (broj 400-3923/14, od 31. oktobra 2014. godine), u pojedinostima;
2. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 22. sednice Odbora.

**Prva tačka dnevnog reda: Razmatranje Predloga zakona o** **izmenama i dopunama Zakona o finansiranju političkih aktivnosti**

Zoran Babić je, kao predstavnik predlagača zakona, obavestio članove Odbora o razlozima za prihvatanje amandmana na član 1. koje su, u istovetnom tekstu, podneli narodni poslanik Aleksandar Jugović i zajedno narodni poslanici Aleksandra Jerkov i Balša Božović, i na član 5. koji je podneo narodni poslanik Vladimir Marinković. Ostale amandmane predlagač zakona nije prihvatio jer menjaju duh zakona.

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o finansiranju političkih aktivnosti.

Odbor je odlučio da predloži Narodnoj skupštini da **prihvati** sledeće amandmane:

- na član 1. koji su, u istovetnom tekstu, podneli narodni poslanik Aleksandar Jugović i zajedno narodni poslanici Aleksandra Jerkov i Balša Božović;

- na član 5. koji je podneo narodni poslanik Vladimir Marinković.

Odbor je odlučio da predloži Narodnoj skupštini da **odbije** sledeće amandmane:

- na član 1. koji su zajedno podneli narodni poslanici Marko Đurišić, Branka Karavidić, Goran Bogdanović, Ninoslav Stojadinović i Snežana Malović;

- na član 1. koji je podnela narodni poslanik Biljana Hasanović Korać;

- na član 2. koji su zajedno podnele narodni poslanici Gordana Čomić i Aleksandra Jerkov;

- na član 2. koji su zajedno podneli narodni poslanici Olena Papuga, Nada Lazić, Đorđe Stojšić i Dejan Čapo;

- na član 2. koji su zajedno podneli narodni poslanici Marko Đurišić, Branka Karavidić, Goran Bogdanović, Ninoslav Stojadinović i Snežana Malović;

- na član 2. koji su zajedno podneli narodni poslanici Sulejman Ugljanin, Sabina Dazdarević, Enis Imamović, Riza Halimi i Šaip Kamberi;

- na član 3. koji su zajedno podnele narodni poslanici Gordana Čomić i Aleksandra Jerkov;

- na član 3. koji su zajedno podneli narodni poslanici Dejan Nikolić i Balša Božović;

- na član 3. koji su zajedno podneli narodni poslanici Marko Đurišić, Branka Karavidić, Goran Bogdanović, Ninoslav Stojadinović i Snežana Malović;

- na član 4. koji su zajedno podnele narodni poslanici Gordana Čomić i Aleksandra Jerkov;

- na član 4. koji su zajedno podneli narodni poslanici Sulejman Ugljanin, Sabina Dazdarević, Enis Imamović, Riza Halimi i Šaip Kamberi;

- na član 4. koji su zajedno podneli narodni poslanici Olena Papuga, Nada Lazić, Đorđe Stojšić i Dejan Čapo;

- na član 4. koji su zajedno podneli narodni poslanici Dejan Nikolić i Balša Božović;

- na član 5. koji su zajedno podneli narodni poslanici Aleksandra Jerkov i Balša Božović;

- na član 5. koji je podneo narodni poslanik Ivan Jovanović;

- na član 7. koji su zajedno podneli narodni poslanici Marko Đurišić, Branka Karavidić, Goran Bogdanović, Ninoslav Stojadinović i Snežana Malović.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razno**

U okviru ove tačke dnevnog reda predsednik Odbora je, povodom stava da nezavisni državni organi predstavljaju četvrtu granu vlasti, podsetio na ustavno načelo podele vlasti na zakonodavnu, izvršnu i sudsku vlast, kao i da je za donošenje zakona nadležna Narodna skupština.

Sednica je završena u 9,45 časova.

Sednica je tonski snimana.

SEKRETAR PREDSEDNIK

Ljiljana Miletić Živković Petar Petrović